સુરેન્દ્રનગર એલ.સી.બી. પી.આઈ., પી.એસ.આઈ. સહિત ૧૮ કર્મીઓને સંતોષકારક કામગીરી ન થતા બદલીના આદેશો કરતા એલ.સી.બી.માં વિસર્જનનો ઘાટ સર્જાયો છે ત્યારે એલ.સી.બી.ને ફરીથી નવસર્જન કરવા માટે જિલ્લા પોલીસ વડા સહિતના અધિકારીઓએ કવાયત હાથ ધરી છે. જેમાં કદાચ ઈન્ચાર્જ અધિકારીઓની નિમણૂંક કરી નવા સ્ટાફની ભરતી કાર્યવાહી થશે ત્યારે એલ.સી.બી.માં રાજકીય દબાણનું પરવા કર્યા વગર અસામાજિક તત્વો અને દારૂ-જુગારના હાટડાઓ બંધ કરી શકે તેવા અધિકારીઓ અને કર્મીઓ મુકવાની લાગણી અને માંગણી ઉઠી છે.